JY LEES NOU Jy sal nie glo vir hoeveel Mariah Carey haar STEM laat verseker het nie!
Mariah Carey het na bewering haar stem vir 'n allemintige bedraggie laat verseker voor sy op haar The Sweet Sweet Fantasy Tour deur Europa vertrek.
Mariah Carey het na bewering haar stem vir R525 miljoen laat verseker.
Die 46-jarige sangeres toer met haar The Sweet Sweet Fantasy Tour deur Europa en volgens TMZ.com het sy onlangs ingestem om dit na Suid-Amerika uit te brei.
Maar noudat sy nog datums by haar program gevoeg het, het haar span haar glo aangemoedig om die een of ander soort versekeringspolis op haar belangrikste bates – haar stem en bene – uit te neem.
“Daar is nou miljoene dollars op die spel en as enigiets met haar beste bates gebeur, kan dit tot ’n ontsaglike verlies lei,” het ’n bron aan die webtuiste gesê.
Die agentskap berig ’n polis vir ’n musieksuperster soos Mariah is nie goedkoop nie en die polisse beloop R525 miljoen elk, altesaam R1,05 biljoen.
Lees ook: Jennifer Aniston het haar skoonheidslesse op die harde manier geleer ?
Daarby het elke polis ’n hoë premie en kos dit blykbaar duisende dollars. Maar Mariah en haar span meen glo dis die moeite werd.
Dis nie die eerste keer dat beweer word die sangeres het versekering op ’n deel van haar lyf uitgeneem nie.
In 2006 het sy glo haar bene vir R6,5 miljoen verseker nadat sy die gesig van die skeeronderneming Gillette se veldtog Legs of a Goddess geword het.
’n Bron het destyds gesê: “Dié bedrag weerspieël haar gewildheid. Sy is op die punt om met ’n Amerikaanse toer te begin en sy sal versigtig moet wees.”
Mariah beplan nou haar troue met die Australiese biljoenêr James Packer. Die twee wil glo in Augustus afhaak en die Hero-sangeres volg blykbaar ’n streng dieet om minstens 9 kg voor die groot dag af te skud.
Lees ook: Kyk: Dié 7 akteurs besit hotelle – en so lyk dit!
“Mariah eet net vier onse gebraaide hoender, maer beesvleis of een van haar gunstelinge, gebakte Chileense seebaars of geroosterde steurgarnale saam met gebraaide aspersies,” het ’n familievriend aan MailOnline gesê.
“Mariah verpes verslanking, want sy hou van eet. Sy toer nou in Europa en daarom is dit moeilik om op koers te bly terwyl daar heeltyd soveel wonderlike kos om haar is. Maar sy wil ’n uurglasfiguur hê sodat sy ’n baie stywe sexy rok kan dra.”